हरमल : गोंयच्या लोकांची आवडटी परब म्हळ्यार चवथ. श्री गणेशाच्यो मुर्ती करपा खातीर गणपती चित्रशाळेंतले चित्रकार तल्लीन जाल्यात. रात-रातभर जागे रावन ह्यो मुर्त्यो ते घडयतना दिसतात. मांद्रेंचो नामनेचो चित्रकार रमेश गणपत शेट मांद्रेंकार हांची चित्रशाळा.
 देऊळवाडो मांद्रें हांगच्या स. गणपत शेटमांद्रेंकार हांचे चित्रशाळेंत पुराय गोंयच्यान श्रीच्यो मुर्ती भवीक पुजना खातीर व्हरतात. सध्या ताचे व्हडले भाव सुपूत्र रमेश शेट मांद्रेंकार शाळेची वेवस्था सांबाळटात.
 चिकणमातयेंतल्यान केल्ल्यो मुर्ती आनी ते खातीर लागपी माती तशेंच रंग, कामगार अश्या गजालींचो खर्च खूब आसता. भावी आपले अपेक्षे प्रमाण मुर्ती वेंचून काडटात. सुमार 500-700 मुतर्यो गोंयांत आनी सिंधुदुर्ग जिल्ह्यांत व्हेल्ल्यान तीन ते चार म्हयने पयलींच काम सुरू करतात, अशें शेटमांद्रेंकार हांणी सांगलें.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 